Missatge: El tocadiscs amb USB L'aparell pot convertir les cançons en arxius mp3 Si guardeu discs de vinil, arraconats al fons d'un armari, ara els podreu recuperar. VilaWeb TV us ofereix un vídeo sobre el Numark TTUSB, un tocadiscs amb sortida USB que es pot connectar a un ordinador. L'aparell permet d'enregistrar les cançons dels vells discs de vinil en arxius mp3. Això sí, cal senyalar on comença cada una i on acaba. En acabat, les podeu importar al vostre programa de música i carregar-les al reproductor d'mp3. Així recuperareu discs que no es poden trobar en disc compacte o que no voleu tornar a comprar. No és pas un tocadiscs difícil de trobar a les botigues especialitzades en aparells de música; de fet, n'hi ha de marques diferents amb funcions semblants. Encara que la majoria de la música avui s'edita en disc compacte, o en arxius de música a través d'internet, els discs de vinil no han desaparegut de les botigues. Els anys noranta es van mantenir al mercat, gràcies a la música electrònica que se servia en directe a les discoteques, i ara viuen una revifalla, just quan les vendes de compactes no paren de baixar.

Resposta: que tornin . el disc de vinil sona molt millor que el cd . ademes es molt mes resistent pero amb tot no son perfectes. no el pots posar al reproductor del cotxe , no els pots penjar a l´e-mule , no li´l pots pasar a un amic x a que se´l grave . com tot te els seus avantatges i els seus inconvenients